钦定古今图书集成/明伦汇编/氏族典/第229卷 > 杨朴
## 钦定古今图书集成/明伦汇编/氏族典/第229卷 > 杨朴

按《尚友录》：朴字契元，管城人，善诗。少与毕士安同学，
士安为宰相，荐之，太宗召见，面试蓑衣诗云：“狂脱酒
家春醉后，乱堆渔舍晚晴时。”除官不受听归山。以其
子从妙为长水尉。真宗东封，召对，上问：有人送诗否？
曰：“臣妻一首云：‘更休落魄耽杯酒，切莫猖狂爱作诗。
今日捉将官里去，这回断送老头皮’。”帝大笑赏。